ডলফিনরা আসলে কতটা চালাক?  বিজ্ঞানীরা বিশ্বাস করেন ডলফিনরা কুকুরের মতোই বুদ্ধিমান। ডলফিনরা একে অন্যের সাথে যোগাযোগ তৈরী করতে পারে। তারা যে ভাষায় কথা বলতে পারে তার নাম হুইসেল । আসলে তারা শীষের মতো জোরে  এক তীক্ষ্ণ এবং ক্লিক ধরনের আওয়াজ তৈরী করতে পারে।   ডলফিনরা যখন সঙ্গীর সাহায্যের প্রয়োজন হয় তখন তারা একে অন্যের যত্ন নেয়। যখন কোন ডলফিন অসুস্থ বা আঘাত পায় তখন তার সঙ্গীরা তাকে পানিতে ভেসে থাকতে সাহায্য করে যাতে সে ডুবে না যায়।  সাধারন ডলফিন  যে সমস্ত ডলফিন সারা পৃথিবীর গরম এলাকায় উষ্ণ পানির মধ্যে বাস করে এদের কমন বা সাধারন ডলফিন বলে। সাধরণত এক শত থেকে এক হাজারের মতো ডলফিন এক হয়ে একটা  দল তৈরী করে এবং তারা এক সাথে ঘুরে বেড়ায়। এমন কি তারা একসাথে পানির উপর লাভ দেয়।    ব্লোহোল  একটি ডলফিন তার মাথার কাছে একটা ফুটো দিয়ে নিশ্বাস নেয়। এই ফুটোটির নাম ব্লোহোল। তারা নি:শ্বাস নেবার জন্য পানির উপর ভেসে উঠে এবং নি:শ্বাস নেওয়া হয়ে গেলে আবার তারা পানিতে ডুব দেয়।    ডলফিনের দাঁত  ডলফিনের চোয়ালে ধারালো দাঁত আছে। তারা শিকার ধরার জন্য এই দাঁতের ব্যবহার করে। তারা মাছ এবং অক্টোপাস শিকার করে এই দাঁত দিয়ে।